Rita Haak

Rita Haak (kuni 1961 Margarita Lušpa, perekonnanimi aastatel 1961–1969 Muhhina; sündinud 3. mail 1937 Almatõs, Kasahhi NSVs) on eesti endine veemootorisportlane.

Ta on lõpetanud 1954. aastal Tapal Balti Raudtee 18. Keskkooli ja 1960. aastal Tartu Riikliku Ülikooli füüsika erialal.

Sportlasena
Harrastas ülikooliaastail sportvõimlemist. Hakkas 1962. aastal Kalju Haagi (oma hilisema mehaaniku ja teise abikaasa) õhutusel harrastama veemotosporti, tema treener oli Karl Kivastik. 

Tuli aastatel 1964–1966 250 cm3 ja 350 cm3 mootorpaatide erinevates võistlusklassides kokku viis korda Eesti NSV meistriks ning sai veel aastatel 1963–1968 kokku kolm hõbe- ja kaks pronksmedalit. 

Ta sai NSV Liidu veemotospordi meistrivõistlustel aastatel 1965–1966 kokku kaks pronksmedalit. Püstitas 1965. aastal mootorpaatide võistlusklassis 350 cm3 (MB) NSV Liidu rekordi."Rita Muhhina". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 303

Oli sportlaskarjääri kõrval aastatel 1965–1968 ka Kalevi veemotospordisektsiooni esimees.

Tunnustus
1965 NSV Liidu meistersportlane
1968 NSV Liidu aumeistersportlane

Viited

 Kirjandus 
"Rita Muhhina". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 16 ja 303–304

Välislingid

Rita Haagi sporditulemused

Kategooria:Eesti veemotosportlased
Lušpa, Margarita
Kategooria:Sündinud 1937